ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1390/02

υποβολή: Anna Karamanou (PSE) προς το Συμβούλιο

(15 Μαΐου 2002)

Θέμα: Ασφάλεια και ανθρώπινα δικαιώματα

Μετά τα τραγικά γεγονότα της 11ης Σεπτεμβρίου, έντονη ανησυχία προκαλεί ο τρόπος με τον οποίο η εθνική ασφάλεια έγινε η πρωταρχική μέριμνα πολλών κυβερνήσεων εις βάρος των ανθρωπίνων δικαιωμάτων με τη δημιουργία συχνά δεύτερων, παράλληλων συστημάτων απονομής δικαιοσύνης.

Πρόσφατα, η Διεθνής Αμνηστία, το Ινστιτούτο του Καΐρου για τα Ανθρώπινα Δικαιώματα και άλλες Μη Κυβερνητικές Οργανώσεις παρουσίασαν ανοικτή δήλωση προς την Επιτροπή των Ηνωμένων Εθνών για τα Ανθρώπινα Δικαιώματα, ζητώντας από τα κράτη να διασφαλίσουν ότι τα όποια μέτρα λαμβάνουν για να αντιμετωπίσουν την τρομοκρατία είναι σύμφωνα με τιςποχρεώσεις τους ως προς τα ανθρώπινα δικαιώματα. Οι προαναφερόμενες Μη Κυβερνητικές Οργανώσεις δήλωσαν τηνποστήριξή τους στην έκκληση της Μαίρης Ρόμπινσον για δημιουργία ενός μηχανισμού, ο οποίος θα εξετάζει τις συνέπειες για τα ανθρώπινα δικαιώματα από τα αντιτρομοκρατικά μέτρα που λαμβάνουν τα κράτη και επιπλέον ζήτησαν από την Ύπατο Αρμοστή να συντάξει έκθεση για τις επιπτώσεις των μέτρων αυτών στα ανθρώπινα δικαιώματα, η οποία στη συνέχεια θα προβαίνει σε συστάσεις για την αποτελεσματική τους τήρηση.

Ποια είναι η θέση του Συμβουλίου σχετικά με τις εν λόγω απόψεις των Μη Κυβερνητικών Οργανώσεων αλλά και της κυρίας Ρόμπινσον και προτίθεται να αναλάβει μέτρα για την στήριξη και την εφαρμογή τους·

Απάντηση

(30 Σεπτεμβρίου 2002)

Στο Ευρωπαϊκό Συμβούλιο του Λάακεν η Ευρωπαϊκή Ένωση επιβεβαίωσε την απόλυτη αλληλεγγύη της προς τον αμερικανικό λαό και τη διεθνή κοινότητα στην καταπολέμηση της τρομοκρατίας με πλήρη σεβασμό των ατομικών δικαιωμάτων και ελευθεριών (παράγραφος 17 των συμπερασμάτων).

Κατά την τελευταία σύνοδο της Επιτροπής των Ηνωμένων Εθνών για τα Ανθρώπινα Δικαιώματα (CHR), η Ευρωπαϊκή Ένωσηποστήριξε ενεργώς ένα σχέδιο Μεξικανικής πρωτοβουλίας για την προστασία των ανθρωπίνων δικαιωμάτων και των θεμελιωδών ελευθεριών κατά την αντιμετώπιση της τρομοκρατίας. Ωστόσο, το Μεξικό αποφάσισε να αναστείλει την παρουσίαση της πρωτοβουλίας, όταν κατέστη σαφές ότι η τελική έγκριση του σχεδίου αυτού από την CHR (Επιτροπή των Ηνωμένων Εθνών για τα Ανθρώπινα Δικαιώματα) δεν ήταν δυστυχώς καθόλου εξασφαλισμένη. Καταρχήν, αυτή η σημαντική πρωτοβουλία θαποβληθεί στην CHR το επόμενο έτος.

Το Συμβούλιο δεν έλαβε ακόμη θέση σχετικά με τις προτάσεις του Ύπατου Αρμοστή στις οποίες αναφέρεται η αξιότιμη βουλευτής του ΕΚ.
ΓΡΑΠΤΗ ΕΡΩΤΗΣΗ E-1060/02

υποβολή: Alexandros Alavanos (GUE/NGL) προς το Συμβούλιο

(17 Απριλίου 2002)

Θέμα: Αποτροπή πολεμικών επιχειρήσεων στο Ιράκ

Η αναφορά του Προέδρου των ΗΠΑ στον άξονα του κακού, και οι επίμονες πληροφορίες για επικείμενες στρατιωτικές επιχειρήσεις σε βάρος του Ιράκ έχουν προκαλέσει ανησυχία στην κοινή γνώμη των κρατών μελών. Δεδομένου ότι, ο ενδεχόμενος νέος πόλεμος στο Ιράκ αφορά άμεσα και τα συμφέροντα της Ευρώπης στην περιοχή, ερωτάται το Συμβούλιο τι κοινή θέση έχει λάβει σχετικά με αυτό το ισχυρό ενδεχόμενο και τι πρωτοβουλίες έχει αναλάβει προκειμένου να αποτρέψει νέες στρατιωτικές επιχειρήσεις σε βάρος του Ιράκ·

Απάντηση

(30 Σεπτεμβρίου 2002)

Το Συμβούλιο είναι πεπεισμένο ότι οποιαδήποτε λύση στο ζήτημα του Ιράκ προϋποθέτει την πλήρη και άνευ όρων εφαρμογή των αποφάσεων του Συμβουλίου Ασφαλείας των Ηνωμένων Εθνών, και συγκεκριμένα των αποφάσεων 687, 1284 και 1382, καθώς και την εκπλήρωση εκ μέρους του Ιράκ τωνποχρεώσεών του σχετικά με τον αφοπλισμό. Το Συμβούλιο παρακολουθεί προσεκτικά τις συναντήσεις με τον Γενικό Γραμματέα των Ηνωμένων Εθνών καιποστηρίζει τις προσπάθειες που αυτός καταβάλλει. Πράγματι, ο Ιρακινός Υπουργός Εξωτερικών κ. Naji Sabri συνάντησε δύο φορές — στις 7 Μαρτίου και στις 1/2 Μαΐου — τον Γενικό Γραμματέα των Ηνωμένων Εθνών. Μετά την τελευταία συνάντηση, ο Γενικός Γραμματέας των ΗΕ έκρινε ότι σημειώνεται ταχεία πρόοδος, λαμβάνοντας ιδίωςπόψη το γεγονός ότι ο Ιρακινόςπουργός συνοδευόταν από ανώτερουςπαλλήλους, εμπειρογνώμονες στο θέμα του αφοπλισμού, και ότι διεξήχθη πραγματικός διάλογος σχετικά με την εφαρμογή των αποφάσεων και την συνεργασία με την Επιτροπή των ΗΕ για τον έλεγχο, την εξακρίβωση και την επιθεώρηση (UNMOVIC). Η προσεχής συνάντηση [πρόκειται να πραγματοποιηθεί σε ένα μήνα περίπου και η ΕΕ ελπίζει ότι θα καταλήξει σε θετικά και συγκεκριμένα αποτελέσματα](1).

(1) φράση που θα τροποποιηθεί με διορθωτικό, σύμφωνα με τα νεότερα στοιχεία, εάν η απάντηση δεν φθάσει στο Ευρωπαϊκό Κοινοβούλιο πριν από τη συγκεκριμένη ημερομηνία.
ΓΡΑΠΤΗ ΕΡΩΤΗΣΗ E-2297/02

υποβολή: Isidoro Snchez Garca (ELDR) προς την Επιτροπή

(25 Ιουλίου 2002)

Θέμα: Αναθεώρηση του Λευκού Βιβλίου των Μεταφορών το 2004

Τι δυνατότητεςπάρχουν ώστε στην αναθεώρηση που ανακοινώθηκε για το 2004 από την Επιτροπή στο Λευκό Βιβλίο επί της Ευρωπαϊκής Πολιτικής των Μεταφορών να συμπεριληφθεί στο χάρτη των δικτύων η επαρχία του Τερουέλ στη γραμμήψηλής ταχύτητας Μαδρίτη — Κουένκα — Βαλένθια, ώστε να αποφευχθεί ο απομονωτισμός αυτής της ισπανικής επαρχίας·

Απάντηση της κας de Palacio εξ ονόματος της Επιτροπής

(22 Αυγούστου 2002)

Η Επιτροπή έκανε γνωστή την πρόθεσή της να προτείνει το 2004 την αναθεώρηση της απόφασης 1692/96/ΕΚ(1) περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών. Όπως δηλώθηκε στη Λευκή Βίβλο, η εν λόγω αναθεώρηση θα έχει ως στόχο να επικεντρωθεί η δράση της Κοινότητας σε έναν περιορισμένο αριθμό προτεραιοτήτων που αφορούν τους μεγάλους άξονες, να ενσωματωθούν τα δίκτυα τωνποψηφίων για προσχώρηση χωρών, καθώς και οι θαλάσσιοι διάδρομοι. Δεδομένου ότι ο τομέας των διευρωπαϊκών δικτύων αποτελεί κοινή αρμοδιότητα με τα κράτη μέλη, η Επιτροπή θα εργαστεί σε στενή συνεργασία με τις εθνικές διοικήσεις προκειμένου να προετοιμάσει την εν λόγω πρόταση αναθεώρησης.

Η Επιτροπή εφιστά εξάλλου την προσοχή του Αξιότιμου Μέλους του Κοινοβουλίου στην ενδιάμεση πρόταση αναθεώρησης των προσανατολισμών(2) η οποία αυτή τη στιγμή εξετάζεται από το Συμβούλιο. Η εν λόγω πρόταση συμπεριλαμβάνει στους χάρτες του παραρτήματος Ι της προαναφερθείσας απόφασης τη σιδηροδρομική σύνδεση Huesca-Saragosse-Teruel ως γραμμή σχεδιασμένη για μεγάλες ταχύτητες, της οποίας η δημιουργία θα συμβάλει στην έξοδο από την απομόνωση της επαρχίας Teruel, πρόταση για την οποία το Κοινοβούλιο έχει ήδη εκδώσει θετική γνώμη.

(1) ΕΕ L 228 της 9.9.1996.

(2) ΕΕ C 362 E της 18.12.2001.
ΓΡΑΠΤΗ ΕΡΩΤΗΣΗ E-0193/02

υποβολή: Bert Doorn (PPE-DE) προς το Συμβούλιο

(5 Φεβρουαρίου 2002)

Θέμα: Διακρίσεις λόγωπηκοότητας

Σε ορισμένες χώρες που έχουνποβάλει αίτηση για ένταξη στην Ευρωπαϊκή Ένωση ισχύουν νόμοι σχετικά με τις αποζημιώσεις για περιουσίες που δημεύθηκαν μετά το τέλος του πολέμου, οι οποίοι ορίζουν ως προϋπόθεση για την επιστροφή των διαρπαγέντων περιουσιακών στοιχείων τηνπηκοότητα των θυμάτων.

Συμφωνεί το Συμβούλιο ότι πρόκειται για διακρίσεις λόγωπηκοότητας, οι οποίες πρέπει να καταργηθούν πριν από την ένταξη στην ΕΕ·

Απάντηση

(30 Σεπτεμβρίου 2002)

Το Συμβούλιο πληροφορεί τον αξιότιμο βουλευτή του Ε.Κ. ότι δεν συζήτησε το θέμα του κατά πόσον νόμοι σχετικά με την αποκατάσταση περιουσιών που δημεύθηκαν μετά το τέλος του πολέμου θα ήσαν συμβατοί με το κοινοτικό δίκαιο.
ΓΡΑΠΤΗ ΕΡΩΤΗΣΗ P-2343/02

υποβολή: Joan Colom i Naval (PSE) προς την Επιτροπή

(23 Ιουλίου 2002)

Θέμα: Μέτρα για την ανάπτυξη τηςπαίθρου στην Καταλωνία

Μπορεί να αναφέρει η Επιτροπή τις πιστώσειςποχρεώσεων και τις πιστώσεις πληρωμών για τα μέτρα ανάπτυξης τηςπαίθρου (τίτλος B1-4 του κοινοτικού προϋπολογισμού) που προορίζονται για την Αυτόνομη Κοινότητα της Καταλωνίας (Ισπανία) κατά την περίοδο από 1ης Ιανουαρίου 2000 έως την 30ή Ιουνίου 2002·

Απάντηση του κ. Fischler εξ ονόματος της Επιτροπής

(17 Σεπτεμβρίου 2002)

Το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, λειτουργεί βάσει μη διαχωριζόμενων πιστώσεων· οι πιστώσεις αναλήψεωνποχρεώσεων είναι, επομένως, ίδιες με τις πιστώσεις πληρωμής. Κατά την περίοδο που αναφέρει το Αξιότιμο Μέλος του Κοινοβουλίου, τρία προγράμματα αγροτικής ανάπτυξης εφαρμόζονται στην αυτόνομη κοινότητα της Καταλωνίας: ένα περιφερειακό πρόγραμμα αγροτικής ανάπτυξης του οποίου το πεδίο εφαρμογής καλύπτει αποκλειστικά την αυτόνομη κοινότητα της Καταλωνίας και δύο προγράμματα που ονομάζονται οριζόντια, τα οποία καλύπτουν διάφορες αυτόνομες κοινότητες: το ένα για τη βελτίωση των γεωργικών διαρθρώσεων παραγωγής και το άλλο για τα συνοδευτικά μέτρα.

Για το οριζόντιο πρόγραμμα των συνοδευτικών μέτρων, το κράτος μέλος δεν κατένειμε τα ποσά ανά περιφέρεια· επομένως, η Επιτροπή μπορεί μόνο να δηλώσει τα ποσά αυτά σε οριζόντιο επίπεδο: 910,47 εκατ. για την περίοδο 2000 έως 2002.

Για τα άλλα δύο προγράμματα, οι συνεισφορές στο ΕΓΤΠΕ, τμήμα Εγγυήσεων, που προβλέπονται ενδεικτικά στα προγράμματα αυτά για τα οικονομικά έτη 2000, 2001 και 2002 είναι τα εξής:

- οριζόντιο πρόγραμμα για τη βελτίωση των διαρθρώσεων γεωργικής παραγωγής: 165,15 εκατ. εκ των οποίων 59,94 για την Καταλωνία

- περιφερειακό πρόγραμμα αγροτικής ανάπτυξης: 82,03 εκατ..

Όσον αφορά τις δαπάνες που δηλώθηκαν στις 30 Ιουνίου 2002, πραγματοποιήθηκαν οι ακόλουθες πληρωμές από τον οργανισμό πληρωμής της Καταλωνίας (DARP), για το σύνολο των τριών αυτών προγραμμάτων (στήλη B1-40 του κοινοτικού προϋπολογισμού):

- Οικονομικό έτος 2000 (16 Οκτωβρίου 1999 — 15 Οκτωβρίου 2000): 28,771 εκατ.

- Οικονομικό έτος 2001 (16 Οκτωβρίου 2000 — 15 Οκτωβρίου 2001): 56,998 εκατ.

- Οικονομικό έτος 2002 (16 Οκτωβρίου 2001 — 30 Ιουνίου 2002): 20,002 εκατ.

- Σύνολο μέχρι τις 30 Ιουνίου 2002:105,771 εκατ.
ΓΡΑΠΤΗ ΕΡΩΤΗΣΗ E-0772/02

υποβολή: Nicholas Clegg (ELDR) προς την Επιτροπή

(18 Μαρτίου 2002)

Θέμα: Οδηγία για τους φυσικούς παράγοντες (θόρυβος)

Έχει η Επιτροπή πραγματοποιήσει πλήρη και συστηματοποιημένη αξιολόγηση των περιβαλλοντικών επιπτώσεων μια και η πρόταση σχεδίου οδηγίας για τους φυσικούς παράγοντες (θόρυβος) θα έχει επιπτώσεις στις μικρομεσαίες επιχειρήσεις· Εάν όχι, γιατί δεν το έκανε·

Κοινή απάντησητου κας Διαμαντοπούλου εξ ονόματος της Επιτροπήςστις γραπτές ερωτήσεις E-0772/02 και E-0773/02

(25 Απριλίου 2002)

Παραπέμπουμετον αξιότιμο βουλευτή στις απαντήσεις που έδωσε η Επιτροπή στις γραπτές ερωτήσεις E-3212/01 του κ. Bowis και άλλων(1) και E-0703/02 του κ. Bushill-Matthews και άλλων(2).

(1) ΕΕ C 147 E της 20.6.2002, σελ. 132.

(2) βλέπε σελίδα 38.
ΓΡΑΠΤΗ ΕΡΩΤΗΣΗ E-2218/02

υποβολή: Caroline Jackson (PPE-DE) προς την Επιτροπή

(23 Ιουλίου 2002)

Θέμα: Εφαρμογή της οδηγίας 1999/13/ΕΚ για τις εκπομπές πτητικών οργανικών ενώσεων

Μπορεί η Επιτροπή να δημοσιοποιήσει τις μέχρι τώρα επιδόσεις κάθε κράτους μέλους στην εφαρμογή της οδηγίας 1999/13/ΕΚ(1) για τις εκπομπές πτητικών οργανικών ενώσεων·

Μπορεί να δηλώσει η Επιτροπή πώς πρόκειται να προωθηθεί και να διατηρηθεί η ιστοσελίδα η οποία δημιουργήθηκε προς διευκόλυνση εφαρμογής της οδηγίας και αν θα αποτελούσε αυτή αξιοποιήσιμο προηγούμενο για τη διευκόλυνση της εφαρμογής άλλων περιβαλλοντικών οδηγιών·

(1) ΕΕ L 85 της 29.3.1999, σελ. 1.

Απάντηση της κας Wallstrm εξ ονόματος της Επιτροπής

(4 Σεπτεμβρίου 2002)

Η επίδοση των κρατών μελών όσον αφορά την μεταφορά της οδηγίας 1999/13/ΕΚ του Συμβουλίου, της 11ης Μαρτίου 1999, για των περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις, απέχει πολύ από το να είναι ικανοποιητική. Σύμφωνα με το άρθρο 226 της Συνθήκης ΕΚ, η Επιτροπή κίνησε διαδικασίες λόγω παράβασης κατά όλων των κρατών μελών για παράλειψή τους να κοινοποιήσουν τα μέτρα μεταφοράς της εντός της προθεσμίας που ορίζεται στην οδηγία. Εν τω μεταξύ, έχουν κλείσει οκτώ διαδικασίες λόγω παράβασης, ενώ η Αυστρία έλαβε αιτιολογημένη γνώμη διότι παρέλειψε να μεταφέρει την οδηγία και ασκήθηκαν προσφυγές κατά της Ελλάδας, της Ισπανίας, της Ιρλανδίας, της Ιταλίας και του Ηνωμένου Βασιλείου στο Ευρωπαϊκό Δικαστήριο. Επιπλέον, είναι ακόμηπό εξέταση η διαδικασία λόγω παράβασης κατά του Βελγίου.

Σε σχέση με την ιστοθέση η οποία δημιουργήθηκε για να διευκολύνει την εφαρμογή της οδηγίας, ιστοθέση στην οποία παρέχεται πρόσβαση από την ιστοθέση της Επιτροπής, η Επιτροπή εξετάζει αυτή τη στιγμή εναλλακτικές λύσεις ούτως ώστε να διασφαλίσει ότι οι πληροφορίες που περιλαμβάνονται σε αυτή παραμένουν επίκαιρες. Είναι πολύ νωρίς να πει κανείς εάν η εσωτερική διευθέτηση της συγκεκριμένης ιστοθέσης θα χρησιμεύσει ως καλό πρότυπο που θα συμβάλλει στην εφαρμογή των άλλων οδηγιών για το περιβάλλον. Εντούτοις, γενικώς, τα μέσα που βασίζονται στο Διαδίκτυο, όπως οι ιστοθέσεις, διαδραματίζουν εν γένει σαφώς ένα ρόλο τόσο κοινοποιώντας την νομοθεσία για το περιβάλλον, όσο και συνδράμοντας στην εφαρμογή της.
ΓΡΑΠΤΗ ΕΡΩΤΗΣΗ E-1256/02

υποβολή: Alejandro Cercas (PSE) προς το Συμβούλιο

(6 Μαΐου 2002)

Θέμα: Κατώτατοι μισθοί και ημερομίσθια

Το ευρωπαϊκό κοινωνικό μοντέλο και η διαδικασία της Λισσαβώνας απαιτούν ένα πλαίσιο συνοχής, καθώς και την ύπαρξη κατωτάτων ορίων εισοδήματος, ώστε να διευκολυνθεί ο αγώνας κατά της φτώχειας και του κοινωνικού αποκλεισμού. Ωστόσο, τα πρόσφατα στοιχεία σχετικά με τα κατώτατα ημερομίσθια σε πολλές χώρες της Ευρωπαϊκής Ένωσης κάνουν σαφή την ύπαρξη ενός μοντέλου που καθιερώνει και νομιμοποιεί την ύπαρξη εργαζομένων νομίμως φτωχών.

Θα μπορούσε το Συμβούλιο να μας ανακοινώσει τα ενημερωμένα στοιχεία σχετικά με τους κατώτατους μισθούς και ημερομίσθια στις χώρες της Ευρωπαϊκής Ένωσης· Εάν αυτοί βρίσκονται στα όρια της φτώχειας,πάρχει η πρόθεση ανάληψης κάποιας πρωτοβουλίας για τη βελτίωση της κατάστασης αυτής·

Απάντηση

(3 Οκτωβρίου 2002)

Η ερώτηση του Αξιότιμου κ. Βουλευτή τονίζει τη σημασία της νέας προσέγγισης του Συμβουλίου και της Επιτροπής όσον αφορά την καταπολέμηση της φτώχειας και του κοινωνικού αποκλεισμού. Η προσέγγιση αυτή αναφέρεται γενικώς ως ανοικτή μέθοδος συντονισμού, όπως ορίζεται στα συμπεράσματα της Προεδρίας του Ευρωπαϊκού Συμβουλίου της Λισσαβώνας του Μαρτίου 2000. Ο συντονισμός των δραστηριοτήτων αυτών γίνεται από την επιτροπή κοινωνικής προστασίας, την οποία το Συμβούλιο αποφάσισε να συστήσει τον Ιούνιο του 2000.

Στη συνάρτηση αυτή, τα κράτη μέλη κατήρτισαν τα πρώτα τους εθνικά σχέδια δράσης για την καταπολέμηση της φτώχειας και του κοινωνικού αποκλεισμού τον Ιούνιο του 2001, και βάσει αυτών, το Συμβούλιο και η Επιτροπήπέβαλαν κοινή έκθεση για την κοινωνική ένταξη στο Ευρωπαϊκό Συμβούλιο του Λάκεν, το Δεκέμβριο του 2001. Βρίσκονται ήδη σε εξέλιξη οι προετοιμασίες για μια δεύτερη σειρά εθνικών σχεδίων δράσης.

Όλα τα μέτρα που αποσκοπούν στη βελτίωση της κατάστασης των διαβιούντων σε φτώχεια ή όσων αντιμετωπίζουν τέτοιο κίνδυνο, πρέπει να λαμβάνονται από τα οικεία κράτη μέλη, αφού ληφθούνπόψη — όπου χρειάζεται — η εμπειρία και οι βέλτιστες πρακτικές στα διάφορα κράτη μέλη.

Ως προς τους μισθούς και τα ημερομίσθια και το επίπεδό τους, το Συμβούλιο επιθυμεί ναπενθυμίσει στον Αξιότιμο κ. Βουλευτή ότι τα θέματα αμοιβών αποκλείονται ρητώς από την κοινοτική αρμοδιότητα (άρθρο 137, παρ. 6, ΣΕΚ). Το Συμβούλιο δεν έχει στην κατοχή του στατιστικά στοιχεία για μισθούς και ημερομίσθια ορίζονται, συμπεριλαμβανομένων των κατωτάτων, αφού αυτά συλλέγονται από την Eurostat. Το Συμβούλιο θα ήθελε επίσης να επισημάνει ότι, ενώ σε ορισμένα κράτη μέλη οι κατώτατοι μισθοί και ημερομίσθια ορίζονται από τη νομοθεσία, σε μερικά άλλα — όχι όμως σε όλα — τα επίπεδα των κατώτατων μισθών και ημερομισθίων αποτελούν αντικείμενο συλλογικών συμβάσεων σε διάφορα επίπεδα μεταξύ της εργοδοσίας και των εργαζομένων.
ΓΡΑΠΤΗ ΕΡΩΤΗΣΗ P-1399/02

υποβολή: Hanja Maij-Weggen (PPE-DE) προς το Συμβούλιο

(8 Μαΐου 2002)

Θέμα: Συγκεκριμένοι αριθμοί στόχου για τηνποδοχή παιδιών στα κράτη μέλη της Ε.Ε.

Μπορεί το Συμβούλιο να επιβεβαιώσει ότι στα πορίσματα, στα οποία κατέληξε η προεδρία κατά την πρόσφατη Διάσκεψη Κορυφής στην Βαρκελώνη, συμπεριλαμβάνονται συγκεκριμένοι αριθμοί στόχου όσον αφορά τις δυνατότητεςποδοχής παιδιών στα κράτη μέλη της Ευρωπαϊκής Ένωσης·

Μπορεί το Συμβούλιο να αναφέρει αυτούς τους ακριβείς αριθμούς στόχου·

Μπορεί το Συμβούλιο να ανακοινώσει ποια είναι σήμερα η συγκεκριμένη κατάσταση σε κάθε κράτος μέλος (δηλ. πόσες θέσειςποδοχής παιδιώνπάρχουν ανά κάτοικο) και ποιες προσπάθειες θα πρέπει να καταβάλει κάθε κράτος μέλος (με μνεία των σχετικών αριθμών) για να επιτύχει στην πράξη τους εν λόγω αριθμούς στόχου της Διάσκεψης Κορυφής της Βαρκελώνης·

Απάντηση

(30 Σεπτεμβρίου 2002)

Το Συμβούλιο μπορεί να επιβεβαιώσει ότι στην πέμπτη περίπτωση της παραγράφου 32 των συμπερασμάτων της Προεδρίας για το Ευρωπαϊκό Συμβούλιο της Βαρκελώνης το Μάρτιο 2002 αναφέρονται τα εξής:

Τα κράτη μέλη θα πρέπει να εξαλείψουν τα αντικίνητρα στη συμμετοχή των γυναικών στην εργασία και να επιδιώξουν, λαμβάνονταςπόψη τη ζήτηση δυνατοτήτων βρεφονηπιακής μέριμνας και τα εθνικά συστήματα παροχής, έως το 2010 την παροχή βρεφονηπιακής μέριμνας για το 90 % τουλάχιστον των παιδιών μεταξύ της ηλικίας των τριών ετών και της ηλικίαςποχρεωτικής σχολικής φοίτησης, και για το 33 % τουλάχιστον των παιδιών ηλικίας κάτω των τριών ετών.

Το Συμβούλιο δεν γνωρίζει την ακριβή κατάσταση σε κάθε κράτος μέλος και δεν μπορεί ναποδείξει ποιες προσπάθειες απαιτούνται για την επίτευξη των στόχων αυτών. Ωστόσο, η Ευρωπαϊκή Επιτροπή και τα ίδια τα κράτη μέλη μπορούν ενδεχομένως να παράσχουν τα στοιχεία αυτά.
ΓΡΑΠΤΗ ΕΡΩΤΗΣΗ E-1002/02

υποβολή: Mara Valenciano Martnez-Orozco (PSE) προς την Επιτροπή

(12 Απριλίου 2002)

Θέμα: Πιστοποίηση των δεικτών βίας με βάση το φύλο

Ποιες είναι οι συγκεκριμένες πρωτοβουλίες και τα σχέδια της Επιτροπής όσον αφορά την κατάρτιση καταλόγου ο οποίος θα περιέχει τους κύριους δείκτες που αφορούν τη βία με βάση το φύλο και πώς σκέπτεται να εξασφαλίσει τον συντονισμό, την πιστοποίηση και την ομογενοποίηση που απαιτούνται για τη συλλογή και τη διάθεση των στοιχείων προκειμένου να εκπονηθούν στατιστικές και δείκτες που θα επιτρέψουν τη διαμόρφωση μιας ρεαλιστικής εικόνας για τη βία με βάση το φύλο στην ΕΕ·

Απάντηση του κ. Solbes Mira εξ ονόματος της Επιτροπής

(26 Ιουνίου 2002)

Μέχρι σήμερα δενπήρχε σαφής ζήτηση για τη συλλογή στατιστικών με σκοπό την κατάρτιση δεικτών σχετικά με τη βία κατά των γυναικών και ως εκ τούτου η Επιτροπή δεν διαθέτει τις ζητούμενες πληροφορίες. Ωστόσο, η δανική προεδρία σκοπεύει να αναπτύξει δείκτες σχετικά με τη βία, με βάση τις δραστηριότητες της ισπανικής προεδρίας όσον αφορά τη βία κατά των γυναικών και η Eurostat είναι έτοιμη να συνεργαστεί στον τομέα αυτό. Στην πραγματικότητα, η Eurostat προτίθεται να αρχίσει έναν προβληματισμό σχετικά με την ανάπτυξη στατιστικών στον τομέα της θυματοποίησης, της προσωπικής ασφάλειας και του εγκλήματος στο πλαίσιο του προγράμματος εργασιών της για το 2003.
ΓΡΑΠΤΗ ΕΡΩΤΗΣΗ E-1894/02

υποβολή: Marjo Matikainen-Kallstrm (PPE-DE) προς την Επιτροπή

(1 Ιουλίου 2002)

Θέμα: Θανατηφόρα αυτοκινητιστικά δυστυχήματα στη Φινλανδία με θύματα νέους

Στη Φινλανδία, ο αριθμός των θανατηφόρων αυτοκινητιστικών δυστυχημάτων με θύματα νέους οδηγούς, μεταξύ 21 και 25 ετών αυξήθηκε δραματικά κατά το 2001. Κατά το εν λόγω έτος ο αριθμός των θανατηφόρων ατυχημάτων αυξήθηκε σε 38 από τους 21 που είχαν σημειωθεί κατά το έτος 2000.

Ποια μέτρα προβλέπει να λάβει η Επιτροπή για τη μείωση του αριθμού των θανατηφόρων αυτοκινητιστικών δυστυχημάτων με θύματα νέους οδηγούς·

Απάντηση της κας de Palacio εξ ονόματος της Επιτροπής

(22 Αυγούστου 2002)

Σύμφωνα με τις προσωρινές εκτιμήσεις οι οποίες έχουν περιέλθει εις γνώσιν της Επιτροπής, ο μέσος όρος της Ένωσης είναι 104 άτομα που έχουν σκοτωθεί σε οδικά δυστυχήματα ανά εκατομμύριο κατοίκων, το 2001.

Στη Φινλανδία, όπου η αντίστοιχη αναλογία είναι 85 άτομα, ο απόλυτος αριθμός (συνολικός αριθμός ατόμων που σκοτώθηκαν σε οδικά δυστυχήματα) κυμαίνεται μετά το 1995 μεταξύ 400 και 440 ατόμων. Το άσχημο αποτέλεσμα του έτους 2001, το οποίο δεν αφορούσε παρά τους νέους οδηγούς, δεν αποκαλύπτει καμία σημαντική τάση σε στατιστικό επίπεδο.

Όσον αφορά το σύνολο της Ένωσης και κατά την προηγούμενη δεκαετία, η θνησιμότητα των νέων σε αυτοκινητιστικά δυστυχήματα σημειώνει την ίδια εξέλιξη με αυτή των άλλων ηλικιακών κατηγοριών. Είναι εντούτοις αληθές ότι η Επιτροπή συμμερίζεται τις ανησυχίες του Αξιότιμου Μέλους του Κοινοβουλίου όσον αφορά τον εν λόγω πληθυσμό του οποίου η θνησιμότητα λόγω οδικών δυστυχημάτων είναι ιδιαιτέρως αυξημένη.

Εκτός των δράσεων που βρίσκονται εν εξελίξει ή έχουν προβλεθεί και οι οποίες δεν αποσκοπούν σε κάποια ειδική κατηγορία χρηστών, η Επιτροπή παρέχει αυτή τη στιγμή χρηματοοικονομική ενίσχυση σε πολλές δράσεις που έχουν ως στόχο ειδικά τους νέους οδηγούς, κυρίως εκστρατείες κατά της χρήσης αλκοόλ στο τιμόνι (Euro-Bob) και μια εκστρατεία βελτίωσης της συμπεριφοράς, η οποία συντονίζεται από το σύνολο τωνπηρεσιών Ερυθρού Σταυρού στα κράτη μέλη.

Εξάλλου, η Επιτροπή εξέφρασε και εξακολουθεί να εκφράζει τους εμπεριστατωμένους προβληματισμούς της όσον αφορά την εκπαίδευση των νέων οδηγών μετά από την απόκτηση του διπλώματος οδήγησης. Στην εν λόγω κατηγορία συμπεριλαμβάνονται τα έργα ANDREA και DAN (έχουν ολοκληρωθεί) και το ADVANCED (εν εξελίξει) που αποσκοπούν στην αξιολόγηση των επιπτώσεων των μέτρων κατάρτισης στην συμπεριφορά των νέων οδηγών (υποχρεωτική κατάρτιση μετά την απόκτηση του διπλώματος οδήγησης και μάθημα επανεκπαίδευσης για τους παραβάτες). Το έργο ANDREA αναλύει ειδικότερα τα μέτρα που αφορούν όσους οδηγούσαν σε κατάσταση μέθης.
ΓΡΑΠΤΗ ΕΡΩΤΗΣΗ E-1808/02

υποβολή: Konstantinos Hatzidakis (PPE-DE) προς την Επιτροπή

(24 Ιουνίου 2002)

Θέμα: Καταστροφή της κοίτης του Ποταμού Νέδα στην Ελλάδα

Στην περιοχή Φυγαλεία-Πλατάνια, στα όρια των νομών Ηλείας-Μεσσηνίας στην Ελλάδα, συντελείται σοβαρή περιβαλλοντική καταστροφή στην κοίτη του ποταμού Νέδα, εξαιτίας έργων που πραγματοποιούνται για την κατασκευή δρόμου που θα ενώνει τους δύο νομούς. Τη σοβαρή περιβαλλοντική ζημιά έχει διαπιστώσει σε έλεγχο που πραγματοποιήθηκε στο παρελθόν, κλιμάκιο του Υπουργείου Περιβάλλοντος Χωροταξίας και Δημοσίων Έργων και αναφέρεται στοπ' αριθμόν 119900/3.11.2000 έγγραφό του προς την Περιφέρεια Πελοποννήσου. Δυστυχώς μέχρι και σήμερα δεν έχει ληφθεί κάποιο σχετικό μέτρο για την προστασία του περιβάλλοντος στην συγκεκριμένη περιοχή και οι εργασίες κατασκευής του έργου συνεχίζονται δημιουργώντας νέα προβλήματα στο οικοσύστημα του ποταμού.

Σε ποια μέτρα προτίθεται να προβεί η Επιτροπή προκειμένου να προστατευθεί το περιβάλλον στην συγκεκριμένη περιοχή·

Κοινή απάντησητου κ. Barnier εξ ονόματος της Επιτροπήςστις γραπτές ερωτήσεις E-1808/02 και E-1809/02

(19 Ιουλίου 2002)

Οι εθνικές ή περιφερειακές αρμόδιες αρχές έχουν την ευθύνη της επιλογής των έργων στο πλαίσιο των προγραμμάτων που συγχρηματοδοτούνται από τα Διαρθρωτικά Ταμεία.

Σύμφωνα με τα στοιχεία που έχουν ληφθεί από τις ελληνικές αρχές, όταν λήφθηκε η απόφαση να συμπεριληφθεί το σχετικό έργο στο περιφερειακό επιχειρησιακό πρόγραμμα Πελοπόννησος του δευτέρου κοινοτικού πλαισίου στήριξης για την περίοδο 1994-1999, το ελληνικό Υπουργείο Περιβάλλοντος απάλλαξε τη νομαρχία της Μεσσηνίας από τηνποχρέωση εκπόνησης μελέτης περιβαλλοντικών επιπτώσεων. Η απαλλαγή αυτή χορηγήθηκεπό τον όρο ότι τηρούνται ορισμένεςποχρεωτικές διατάξεις σε θέματα προστασίας του περιβάλλοντος που κοινοποιήθηκαν σαφώς στον τελικό δικαιούχο.

Κατά τη διάρκεια τηςλοποίησης του έργου, τόσο το ανωτέρωπουργείο όσο και η περιφερειακήπηρεσία διενήργησαν σειρά ελέγχων και επιτόπιων επισκέψεων για να εξακριβωθεί, μεταξύ άλλων, η τήρηση των όρων αυτών.

Κατά τη διάρκεια των εν λόγω ελέγχων, προέκυψε ότι οι απαιτούμενοι όροι δεν είχαν τηρηθεί κατά ικανοποιητικό τρόπο. Για το λόγο αυτό, τον Ιανουάριο 2001, η περιφερειακήπηρεσία που είναιπεύθυνη για την εφαρμογή του προγράμματος σταμάτησε τα έργα και ζήτησε από τον ανάδοχο την εκπόνηση ορισμένων συμπληρωματικών μελετών ως τεχνική βάση για την ολοκλήρωση του έργου και την αποκατάσταση της τοποθεσίας.